Nordea kunder kan godt begynde at finde pungen frem. Ifølge FinansWatch pønser banken på mærkbare prisstigninger og stigninger på bidragssatserne i forbindelse med en ny strategi, der bliver lanceret i januar.

Når Nordea kommer med årsregnskab 26. januar næste år, vil det blive ledsaget af en ny strategiplan med sigte på at øge indtjeningen.

Det skriver Finanswatch, der kan fortælle, at planen indebærer mærkbare bidrags- og prisstigninger for kunderne, færre filialer især i Danmark, lavere omkostninger og en skarpere prioritering af, hvilke kunder der er vigtige for banken...